Անդրյուս Գուջյուս

**Անդրյուս Գուջյուս** (, ), լիտվացի սկավառականետորդ, 2016 թվականի Օլիմպիական խաղերի մասնակից, 2017 թվականի աշխարհի չեմպիոն, 2018 թվականի Եվրոպայի չեմպիոն։ 2018 թվականին ճանաչվել է Լիտվայի տարվա մարզիկ։

## Կենսագրություն
Անդրյուս Գուջյուսը ծնվել է Կաունաս քաղաքում, Ռիմանտաս և Վայդա Գուջյուսների ընտանիքում։ Նա ունի կրտսեր եղբայր՝ Մանտրան, և քույր։ Մեկ տարեկանում ընտանիքի հետ տեղափոխվել է Պադաուգուվա (Կաունասի շրջան)։ Ամուսնացած է, ունի երկու երեխա։

## Կարիերա
2010 թվականին Անդրյուս Գուջյուսը, որն այդ ժամանակ 19 տարեկան էր, Կաունասում անցկացվող երկրի թեթև ատլետիկայի առաջնությունում սկավառակը նետել է 61,85 մ։ Այդ արդյունքը նրա նախկին լավագույն արդյունքը գերազանցել է 2,55 մետրով։ Նույն թվականին Գուջյուսը դարձել է աշխարհի պատանեկան առաջնության հաղթող Կանադայի Մոնկտոն քաղաքում։ Ճանաչվել է թեթև ատլետիկայի ծագող աստղ Եվրոպայում։

2013 թվականին Տամպերեում Գուջյուսը դարձել է Եվրոպայի չեմպիոն մինչև 23 տարեկանների տարիքային կատեգորիայում։

2016 թվականին առաջին անգամ մասնակցել է Օլիմպիական խաղերին Ռիո դե Ժանեյրոյում։ Որակավորման փուլում Անդրյուսը սկավառակը նետել է 65,18 մ, ինչը դարձել է նրա լավագույն արդյունքը մրցաշրջանում։ Այդ նետման շնորհիվ Անդրյուսը անցել է եզրափակիչ չորրորդ տեղով։ Եզրափակչում Գուջյուսը չի կարողացել ցույց տալ նույնիսկ դրան մոտ արդյունք։ Նրա լավագույն փորձը եղել է առաջինը, երբ սկավառակը նետել է 60,66 մետր։ Երկրորդ փորձում նետել է 58,89 մ, իսկ երրորդը եղել է անհաջող։ Արդյունքում նա զբաղեցրել է 12-րդ տեղը և դուրս մնացել մրցաշարից արդեն երեք նետումից հետո։

«Ադամանդե լիգայի» էտապում (Ստոկհոլմ) Անդրյուսը դարձել է երրորդը 67,29 մ արդյունքով։ 2017 թվականին մասնակցել է երկրագնդի առաջնությանը Լոնդոնում։ Որակավորման փուլում Գուջյուսը եղել է երկրորդը 67,01 մ արդյունքով, և եզրափակիչ դուրս գալու համար բավարար է եղել միայն առաջին փորձը և մյուս երկուսի համար նա դուրս չի եկել։ 2017 թվականի օգոստոսի 5-ին լիտվացին դարձել է աշխարհի չեմպիոն՝ եզրափակչում սկավառակը նետելով 69,21 մ։ Նա ցույց է տվել լավագույն արդյունքն իր կարիերայում և երկրորդ տեղն զբաղեցրած շվեդ Դանիել Ստոլից առաջ անցել ընդամենը երկու սանտիմետրով։ Ընդ որում՝ շվեդը եղել է մրցաշրջանի առաջատարն ու ոսկե մեդալի հիմնական հավակնորդը, և նրանից սպասել են, որ սկավառակը կնետի 70 մետր։

2018 թվականին Յանուշ Կուսոուկինսկու անվան մրցաշարում Անդրյուսը գերազանցել է իր անձնական ռեկորդը՝ սկավառակը նետելով 69,30 մ։ Հունիսին Ստոկհոլմում նա նորից բարելավել է ցուցանիշը՝ հասցնելով 69,59 մետրի։ Մրցաշրջանի ավարտին հայտնի է դարձել, որ դա եղել է նախորդ տարվա երրորդ լավագույն արդյունքը։ 2018 թվականին Անդրյուս Գուջյուսը մասնակցել է Եվրոպայի առաջնությանը Բեռլինում։ Որակավորման փուլում լիտվացին կարողացել է եզրափակիչ անցնելու համար բավարար արդյունք ցույց տալ միայն երրորդ փորձից։ Եզրափակչում Անդրյուսը նվաճել է ոսկե մեդալ՝ ցույց տալով 68,46 մ արդյունք։ Նա նորից առաջ է անցել շվեդ Ստոլից՝ այս անգամ սկավառակը նետելով 23 սմ ավելի հեռու։ Անդրյուսը մասնակցել է մայրցամաքային գավաթի խաղարկությանը Օստրավայում՝ մասնակցելով անհատական հաշվարկում երրորդ տեղը (66,95 մ)։ Իր ձեռքբերումների համար Գուջյուսը ճանաչվել է տարվա մարզիկ Լիտվայում։

### Լավագույն արդյունքներ ըստ մրցաշրջանների
*2008 – 54,72
*2009 – 57,17
*2010 – 61,85
*2011 – 58,50
*2012 – 63,39
*2013 – 62,40
*2014 – 66,11
*2015 – 65,51
*2016 – 65,18
*2017 – 69,21
*2018 – **69,59**

## Ծանոթագրություններ

## Արտաքին հղումներ
* 

Կատեգորիա:Լիտվացի մարզիկներ